הר הבית - בית המקדש: מוצלח במיוחד. סיכום ביניים של היום הרביעי לעליה לרגל
מוצלח במיוחד. סיכום ביניים של היום הרביעי לעליה לרגל
הלקחים הופקו, ההצלחה ניכרת || סיכום ביניים יומי מהר בית
סיכום ביניים יומי מרענן ומשמח מהר הבית • תושבי הר ברכה עלו בעידוד של המרא דאתרא • הרבנית נעמי וולפסון עלתה להר הבית לראשונה בחייה • שבחים לתפקוד משטרת ישראל בהר הבית
↓ היום בחצרות ה'
מאות יהודים כבר הספיקו לעלות הבוקר - יום חמישי, יום שלישי של חול המועד סוכות להר הבית. בין העולים תושבי הר הברכה שהגיעו בשני אוטובוסים מהר הברכה להר הבית בעידודו של רב הישוב הרב אליעזר מלמד שליט"א.
המשטרה הפיקה לקחים מאתמול ופעלה היום ביתר יעילות על מנת לאפשר עליה מלאה וללא המתנות מרובות של כל הבאים.
פעילי הר הבית שנכחו בשערי ההר ובתוכו חלקו שבחים רבים לפיקוד המשטרה בשטח, החל ממפקד מרחב דוד נצ"מ דורון תוג'מן, מפקד הימ"ק סנ"צ יובל ראובן, מפקד הר הבית היוצא רפ"ק שלומי טובול וסגנו פקד רועי בן יעקב. המפקדים גילו הבנה והקשבה ופעלו לשיפורים הדרושים ביעילות ראויה לציון.
כל העולים ביקשו לברך את מפקד עמדת הבידוק החדש מפקח יובל קמניץ, שמנהל את העמדה ביעילות ובאדיבות יוצאת מגדר הרגיל. העולים הופתעו לאחרונה מהיחס הנינוח והסובלני כלפי הבאים בשערי הר הבית ומאחלים ליובל ולצוותו הצלחה רבה.
פנים חדשות בהר הבית - הרבנית נעמי וולפסון
היום עלתה להר הבית הרבנית נעמי וולפסון לראשונה בחייה. הרבנית עלתה יחד עם הרבנית רבקה שמעון.
להלן דברים שכתב הרב אליעזר מלמד לרב אלישע וולפסון - בנה של הרבנית, בהסכמה לחוברת שהוציא על העליה להר הבית:
"בעבודתו זו, שנובעת מתוך אחריות לבירור דברי התורה לאמיתתם על מנת ללמדם לרבים, כדי לשמור ולעשות, ולהרים קרן ישראל ולעורר הכיסופים לגאולת העם והארץ, ממשיך הרב אלישע ללכת בדרכי משפחתו החשובה. אביו הרב אברהם וולפסון שליט"א, מכהן שנים רבות כר"מ בישיבת ברכת משה במעלה אדומים. אמו הרבנית נעמי וולפסון מרבה ללמד בשיעורים ובספרים שכתבה את מצוות שמחת הנישואין. והיא בת הרב משה בוצ'קו זצ"ל, שהמשיך בדרכי אביו הרב אליהו בוצ'קו זצ"ל, וכיהן במשך עשרות שנים כראש ישיבת 'עץ חיים' במונטרי שבשוויץ, והעמיד תלמידים הרבה, ואף זכה להעלות את ישיבתו לארץ ישראל, לקוראה על שם אביו 'היכל אליהו', ולנוטעה בישוב כוכב יעקב, ולראות את בנו ממשיכו הרב שאול בוצ'קו שליט"א עומד בראשה ומרחיב את גבולה בתלמידים, להגדיל תורת ארץ ישראל ולהאדירה."
תוויות: הרב אליעזר מלמד, הרב אלישע וולפסון, הרבנית נעמי וולפסון, סוכות תשע"ז בהר הבית, עליה לרגל להר הבית